കെറെയില്: സമരപ്രഖ്യാപന കണ്വന്ഷന് കണ്ണൂര്: കെറെയില് പദ്ധതി നടപ്പിലാക്കുന്നതിനെതിരെ കെറെയില് സില്വര് ലൈന് വിരുദ്ധ ജനകീയ ജനകീയ സമിതി കണ്ണൂരില് സമര പ്രഖ്യാപന കണ്വന്ഷന് നടത്തി. ജവഹര്ലൈബ്രറി ഓപ്പണ് ഓഡിറ്റോറിയത്തില് യുഡിഎഫ് ജില്ലാ ചെയര്മാന് പി.ടി.മാത്യു ഉദ്ഘാടനം ചെയ്തു. യാതൊരു പരിസ്ഥിതി ആഘാത പഠനവും നടത്താതെ സര്ക്കാര് നടപ്പിലാക്കുന്നു കെറെയില് സില്വര് ലൈന് പദ്ധതി ലക്ഷങ്ങളെ കുടിയൊഴിപ്പിക്കുമെന്ന് അദേഹം പറഞ്ഞു. ഇതിനെതിരെ ഇരകള് നടത്തുന്ന സമരത്തിന് യുഡിഎഫ് പിന്തുണ നല്കുമെന്നും മാത്യു പറഞ്ഞു. ജനങ്ങളെ പരിഗണിക്കാതെ നടത്തിയ വികസന പ്രവര്ത്തനത്തിന്റെ ദുരന്തഫലമാണ് കേരളത്തില് ഇപ്പോഴുണ്ടായ വെള്ളപ്പൊക്കവും പ്രകൃതിദുരന്തങ്ങളുമെന്നു പരിപാടിയില് മുഖ്യ പ്രഭാഷണം നടത്തിയ കെ റെയില്സില്വര് ലൈന് വിരുദ്ധ ജനകീയ സമിതി സംസ്ഥാന ജനറല് കണ്വീനര് എസ്.രാജീവന് പറഞ്ഞു മുസ്ലിം ലീഗ് ജില്ലാ ജനറന് സെക്രട്ടറി അബ്ദുള് കരീംചേലേരി, കെ.സി. ഉമേഷ് ബാബു, ഡോ.ഡി.സുരേന്ദ്രനാഥ്, കെ.കെ സുരേന്ദ്രന് എന്നിവര് പ്രസംഗിച്ചു.